Kaibala
Šis raksts ir par ciemu. Par upi skatīt rakstu Kaibala (upe). Kaibala ir ciems Ogres novada Lielvārdes pagastā, Daugavas labajā krastā, pie autoceļa A6 (Rīga—Daugavpils—Krāslava—Baltkrievijas robeža) (Patarnieki) un Kaibalas dzelzceļa pieturas punkta. Tā ir lielākā apdzīvotā vieta pagastā. Attālums no pagasta centra Lielvārdes — 5 km, no novada centra Ogres — 22,5 km un no Rīgas — 58,5 km. Kaibalā atrodas Dzejas ozoli, kas šajā vietā iestādīti 1971. gada 21. septembrī, godinot Andreja Pumpura dzejolī "Dievozolu trijotne" apdziedātos Svētozolus, kas auguši šajā vietā.